|  |
| --- |
| **JAVNI NATJEČAJ**  **ZA DODJELU POTPORE MALE VRIJEDNOSTI GRADA ZAGREBA ZA PRIMARNU POLJOPRIVREDNU PROIZVODNJU ZA 2021.** |

Na temelju točke 7. Programa održivog razvoja poljoprivrede, šumarstva i ruralnog prostora (Službeni glasnik Grada Zagreba 3/16 i 4/21) i članka 8. stavka 2. Pravilnika o potporama male vrijednosti Grada Zagreba za primarnu poljoprivrednu proizvodnju za 2021. (Službeni glasnik Grada Zagreba broj 7/21) zamjenica gradonačelnika koja obnaša dužnost gradonačelnika Grada Zagreba raspisuje

|  |
| --- |
| **1. PREDMET JAVNOG NATJEČAJA** |

Predmet ovog javnog natječaja je prikupljanje prijava za dodjelu potpora male vrijednosti Grada Zagreba za primarnu poljoprivrednu proizvodnju za 2021.

Primarna poljoprivredna proizvodnja je proizvodnja poljoprivrednih proizvoda iz tla ili stočarstva navedenih u Prilogu I. Ugovora o funkcioniranju Europske unije bez obavljanja dodatnih radnji kojima bi se promijenila priroda tih proizvoda.

Poljoprivredni proizvodi su proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000 o zajedničkom uređenju tržišta proizvodima ribarstva i akvakulture.

Potpore se dodjeljuju iz Proračuna Grada Zagreba za 2021. kao bespovratna novčana sredstva u obliku subvencija, uz iznimku:

a) potpora čiji je iznos određen na temelju cijene ili količine proizvoda stavljenih na tržište,

b) potpora djelatnostima vezanima za izvoz, to jest potpora koje su izravno vezane za izvezene količine, potpora za osnivanje i upravljanje distribucijskom mrežom ili za neke druge tekuće troškove vezane za izvoznu djelatnost,

c) potpora uvjetovanih korištenjem domaćih umjesto uvoznih proizvoda.

Ukupno planirana vrijednost javnog natječaja je 2.000.000,00kuna.

|  |
| --- |
| **2. KORISNICI** |

2.1. Korisnik potpore može biti fizička ili pravna osoba koja obavlja poljoprivrednu djelatnost na poljoprivrednom gospodarstvu, a obuhvaća sljedeće organizacijske oblike:

a) obiteljsko poljoprivredno gospodarstvo (dalje u tekstu: OPG),

b) obrt registriran za poljoprivrednu djelatnost,

c) trgovačko društvo registrirano za poljoprivrednu djelatnost.

2.2. Korisnici potpore razvrstavaju se u kategorije i proizvodne razrede.

2.2.1. Kategorije korisnika potpore su:

a) poljoprivrednik: OPG, obrt ili trgovačko društvo koje se bavi primarnom poljoprivrednom proizvodnjom;

b) poljoprivrednik profesionalac: OPG koji se bavi primarnom poljoprivrednom proizvodnjom, a kojem je nositelj upisan u Registar poreznih obveznika po osnovi poljoprivrede i obveznik je plaćanja doprinosa za mirovinsko osiguranje po osnovi poljoprivrede, odnosno poljoprivredni obrt ili trgovačko društvo koje se bavi primarnom poljoprivrednom proizvodnjom, kojem je poljoprivreda pretežita djelatnost i subjekt je malog gospodarstva po posebnom propisu;

c) certificirani poljoprivrednik: poljoprivrednik ili poljoprivrednik profesionalac koji proizvodi vlastite ekološke i/ili biodinamičke proizvode i/ili proizvode kojima je dodijeljena oznaka kvalitete ili dodane vrijednosti;

d) mladi poljoprivrednik: poljoprivrednik ili poljoprivrednik profesionalac čiji nositelj poljoprivrednog gospodarstva u trenutku podnošenja prijave nije navršio 41 godinu života.

2.2.2. Proizvodni razredi korisnika potpore određuju se prema njihovoj ekonomskoj veličini:

a) 1. proizvodni razred - ekonomska veličina od 500,00 do 3.000,00 eura;

b) 2. proizvodni razred - ekonomska veličina više od 3.000,00 do 8.000,00 eura;

c) 3. proizvodni razred - ekonomska veličina više od 8.000,00 do 30.000,00 eura;

d) 4. proizvodni razred - ekonomska veličina više od 30.000,00 eura.

Korisniku potpore koji je obavljao stočarsku proizvodnju na području na kojem više nije dopušteno držanje domaćih životinja te je zatvaranje stočarskih kapaciteta neizbježno, izračun ekonomske veličine umanjuje se za iznos vrijednosti stoke.

|  |
| --- |
| **3. UVJETI ZA DODJELU POTPORE** |

Potporu može ostvariti fizička ili pravna osoba iz točke 2. ovog javnog natječaja, a koja zadovoljava sljedeće uvjete:

1. da je upisana u Upisnik poljoprivrednika / Upisnik obiteljskih poljoprivrednih gospodarstava minimalno 12 mjeseci prije raspisivanja javnog natječaja,

2. da ima prebivalište ili sjedište na području Grada Zagreba prije raspisivanja javnog natječaja,

3. da se na području Grada Zagreba ili Zagrebačke županije nalazi više od 50 % od ukupne površine poljoprivrednog zemljišta koje posjeduje ili više od 3 ha poljoprivrednog zemljišta ili objekt u funkciji stočarstva ili pčelinjak,

4. da nastavlja proizvodnju primarnih poljoprivrednih proizvoda u istom opsegu u razdoblju od godinu dana od dana isplate potpore,

5. da nema dugovanja prema proračunu Grada Zagreba i državnom proračunu,

6. da je kao dosadašnji korisnik potpora Grada Zagreba odobrena sredstva utrošila u skladu s ugovorom, odnosno iz drugih razloga nije izgubila pravo na dodjelu gradskih potpora u poljoprivredi i šumarstvu.

Potpora se može odobriti samo jednom poduzeću podnositelju prijave ako su dva ili više poduzeća podnositelja prijava u najmanje jednom od sljedećih međusobnih odnosa:

a) jedno poduzeće ima većinu glasačkih prava dioničara ili članova u drugom poduzeću;

b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;

c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;

d) jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeće je, u smislu ovog javnog natječaja, svaka fizička ili pravna osoba koji se bavi ekonomskom djelatnošću, bez obzira na njezin pravni oblik.

|  |
| --- |
| **4. IZNOS POTPORE** |

Iznos potpore ovisi o kategoriji i proizvodnom razredu korisnika potpore.

Iznos potpore u kategoriji poljoprivrednik po proizvodnom razredu iznosi:

a) 1. proizvodni razred 3.000,00 kuna,

b) 2. proizvodni razred 5.000,00 kuna,

c) 3. proizvodni razred 8.000,00 kuna,

d) 4. proizvodni razred 10.000,00 kuna.

Iznos potpore u kategoriji poljoprivrednik profesionalac po proizvodnom razredu iznosi:

a) 1. proizvodni razred 12.000,00 kuna,

b) 2. proizvodni razred 15.000,00 kuna,

c) 3. proizvodni razred 20.000,00 kuna,

d) 4. proizvodni razred 25.000,00 kuna.

Iznosi potpora iz stavaka 2. i 3. ove točke uvećavaju se:

a) za 50 % ako je korisnik certificirani poljoprivrednik,

b) za 50 % ako je korisnik mladi poljoprivrednik,

c) za 30 % kod OPG-a koji su poljoprivrednu djelatnost upisali u Registar poreznih obveznika kao dodatnu djelatnost i/ili kod OPG-a čiji nositelj ili član plaća doprinose za mirovinsko i zdravstveno osiguranje na temelju poljoprivredne djelatnosti.

Ukupan iznos potpora koji je dodijeljen jednom poduzetniku ne smije prelaziti iznos od 20.000,00 eura u protuvrijednosti po srednjem tečaju Europske komisije (InforEuro za mjesec odobrenja) tijekom bilo kojeg razdoblja od tri fiskalne godine, bez obzira na oblik, cilj i izvor financiranja potpora.

Za izračun maksimalnog iznosa potpore iz stavka 5. ove točke uzima se u obzir tekuća fiskalna godina u kojoj se dodjeljuje potpora i prethodne dvije fiskalne godine.

Fiskalna godina traje od 1. siječnja do 31. prosinca.

|  |
| --- |
| **5. PODNOŠENJE PRIJAVA** |

Prijava na javni natječaj podnosi se na obrascu PMVPP koji se može preuzeti u Gradskom uredu za poljoprivredu i šumarstvo, Zagreb, Avenija Dubrovnik 12/IV i PU Sesvete, Trg D. Domjanića 4/III, soba 39, svakog radnog dana od 9,00 do 15,00 sati, a dostupan je i na internetskoj stranici Grada Zagreba ([www.zagreb.hr](http://www.zagreb.hr)).

Propisani obrasci se ispunjavaju prema na njima istaknutim uputama.

Prijave na javni natječaj dostavljaju se zajedno s propisanom dokumentacijom u zatvorenoj omotnici s naznakom: „JAVNI NATJEČAJ ZA DODJELU POTPORE MALE VRIJEDNOSTI GRADA ZAGREBA ZA PRIMARNU POLJOPRIVREDNU PROIZVODNJU ZA 2021.“ i to poštom preporučeno ili neposredno u pisarnicu gradske uprave na adresu:

***GRAD ZAGREB***

***Gradski ured za poljoprivredu i šumarstvo***

***Avenija Dubrovnik 12, 10020 Zagreb***

Sva pitanja u vezi s javnim natječajem mogu se tijekom trajanja natječaja poslati na e-mail: poljoprivreda@zagreb.hr najkasnije 5 dana prije isteka roka za predaju prijava na javni natječaj.

Sve informacije u vezi s javnim natječajem mogu se dobiti na telefone: 658-5684, 658-5682, 658-5647, 658-5605, (610 1695, Sesvete) i 658-5683.

|  |
| --- |
| **6. ROK ZA PODNOŠENJE PRIJAVA** |

Rok za podnošenje prijava na javni natječaj je zaključno do **13. svibnja 2021.**

|  |
| --- |
| **7. DOKUMENTACIJA UZ PRIJAVU** |

Dokumentacija koja se prilaže uz prijavu na javni natječaj utvrđena je na obrascu prijave koji se objavljuje zajedno s ovim javnim natječajem i čini njegov sastavni dio.

Sva dokumentacija koja se prilaže prijavi na javni natječaj može biti u izvorniku ili preslici.

|  |
| --- |
| **8. POSTUPAK I NAČIN DODJELE POTPORA** |

Gradski ured za poljoprivredu i šumarstvo provjeravat će ispunjavanje uvjeta javnog natječaja.

Podnositelj nepotpune prijave bit će pozvan da u roku od 8 dana svoju prijavu dopuni.

Podnositelj nepotpune i nepravodobne prijave, prijave koja nije podnesena na način utvrđen javnim natječajem i prijave koja ne ispunjava uvjete javnog natječaja, bit će o tome pisano obaviješten.

Gradonačelnik Grada Zagreba odlučuje o dodjeli potpora zaključkom o utvrđivanju liste korisnika potpora na temelju prijedloga Gradskog ureda za poljoprivredu i šumarstvo.

Lista korisnika potpora objavljuje se na web-stranici Grada Zagreba (www.zagreb.hr) i sadrži podatke o korisniku potpore i iznosu potpore.

Na listu korisnika potpore neće se uvrstiti podnositelji prijava:

* koji podnesu prijavu za potporu koja nije predmet ovog javnog natječaja,
* koji podnesu prijavu nakon isteka roka za podnošenje prijava,
* koji ne ispunjavaju uvjete za korisnike iz točke 2. ovog javnog natječaja,
* koji ne ispunjava uvjete za dodjelu potpora utvrđene u točki 3. ovog javnog natječaja,
* kojem je dodijeljen ukupan iznos potpora koji premašuje iznos iz točke 4. stavka 5. ovog javnog natječaja,
* koji podnesu prijavu na način suprotan točki 5. ovog javnog natječaja,
* koji podnesu prijavu koja ne sadrži dokaze, dokumentaciju i obrasce iz točke 7. ovog javnog natječaja.

Potpore se dodjeljuju do iskorištenja sredstava, a najkasnije do 31.12.2021.

Potpora se neće odobriti poduzetniku koji ispunjava sve uvjete propisane ovim natječajem ako bi se u trenutku odobrenja dodjelom novih potpora male vrijednostipremašila gornja granica za potporu male vrijednostiutvrđena u točki 4. stavku 5. ovog javnog natječaja ili gornja vrijednost na nacionalnoj razini utvrđena u Prilogu Uredbe (EU) br. 1408/2013.

Potpore se isplaćuju na temelju ugovora koji će sklopiti Grad Zagreb i korisnik.

|  |
| --- |
| **9. KUMULACIJA POTPORA** |

Ako se poduzetnik bavi primarnom proizvodnjom poljoprivrednih proizvoda i također djeluje u jednom ili više sektora ili ima druge djelatnosti obuhvaćene područjem primjene Uredbe (EU) br. 1407/2013, ta se Uredba primjenjuje na potporu koja se dodjeljuje u vezi s tim drugim sektorima ili djelatnostima, pod uvjetom da je razdvajanjem djelatnosti, aktivnosti ili troškova u poslovnom planu osigurano da primarna proizvodnja poljoprivrednih proizvoda ne ostvaruje korist od potpora male vrijednostikoje se dodjeljuju u skladu s tom uredbom.

Potpore male vrijednostine kumuliraju se s državnim potporama u vezi s istim prihvatljivim troškovima ili s državnim potporama za istu mjeru rizičnog financiranja ako bi takva kumulacija prelazila primjenjivi najviši intenzitet ili iznos potpore koji je u konkretnim okolnostima svakog pojedinog slučaja utvrđen uredbom o skupnom izuzeću odnosno odlukom Komisije.

|  |
| --- |
| **10. KONTROLA** |

Kontrolu korištenja dodijeljenih potpora provodi Gradski ured za poljoprivredu i šumarstvo.

Podnositelju prijave odnosno korisniku potpore koji je priložio neistinitu dokumentaciju i podatke uz prijavu te koji je smanjio opseg primarne poljoprivredne proizvodnje, Grad Zagreb neće ponuditi sklapanje ugovora o korištenju potpore, odnosno otkazat će ga.

Korisnik potpore je dužan vratiti isplaćena sredstva u roku od 30 dana od dana utvrđivanja nastanka okolnosti iz stavka 2. ove točke, o čemu će biti pisano obaviješten.

Podnositelj prijave, odnosno korisnik potpore iz stavka 2. ove točke gubi pravo na ostvarivanje gradskih potpora sljedeće 3 godine.